PRILOG 6

PRAVA I OBVEZE UPRAVITELJA

Upravitelj zgrade u obavljanju svoje djelatnosti ima sljedeća prava i obveze:

- podnijeti zahtjev za upis zgrade u Registar zajednice suvlasnika i Registar upravitelja zgrade najkasnije u roku od 90 dana od dana sklapanja Ugovora o upravljanju. 

- otvoriti i voditi poseban račun ili račun posebne namjene za svaku zgradu te osigurati vođenje poslovanja svake zajednice suvlasnika odvojeno od računa upravitelja i ostalih računa kojima upravitelj upravlja

- osigurati poduzimanje aktivnosti radi redovitog održavanja i nužnih popravaka u skladu s godišnjim programom održavanja zajedničkih dijelova zgrade ili u slučaju potrebe, ako je to u skladu s propisima

- osigurati poduzimanje aktivnosti radi investicijskog održavanja u skladu s višegodišnjim programom održavanja zgrade

- osigurati poduzimanje aktivnosti u posebnom dijelu zgrade radi otklanjanja uzroka štete ili umanjenja svojstva zajedničkog dijela zgrade ili drugog posebnog dijela zgrade, na trošak vlasnika posebnog dijela, ako to vlasnik posebnog dijela ne otkloni sam u roku od 15 dana od dana primitka poziva upravitelja zgrade

- osigurati mogućnost poduzimanja aktivnosti radi hitnih popravaka svaki dan u godini tijekom 24 sata

- osigurati hitan popravak najkasnije u roku od tri sata od prijave potrebe popravka, a iznimno

kasnije, čim to okolnosti na koje upravitelj nema utjecaja dopuste

- osigurati provedbu redovitih pregleda i izvanrednih pregleda zgrade u skladu s propisima o gradnji na kojima sudjeluju upravitelj zgrade i predstavnik suvlasnika

- predložiti iznos primjerene zajedničke pričuve za provedbu programa održavanja - ažurno voditi evidenciju suvlasnika odnosno vlasnika posebnih dijelova zgrade

- raspoređivati na suvlasnike i naplaćivati troškove zajedničke pričuve i druge zajedničke troškove nekretnine koji se plaćaju iz zajedničke pričuve

- obavijestiti predstavnika suvlasnika i, po potrebi, poduzeti daljnje aktivnosti radi ovrhe dospjelih, a neplaćenih obroka zajedničke pričuve i drugih zajedničkih troškova nekretnine 

- redovito podmirivati zajedničke troškove zgrade prema trećim osobama sredstvima zajedničke pričuve

- izraditi prijedlog godišnjeg programa održavanja zajedničkih dijelova zgrade, u skladu s višegodišnjim programom održavanja zgrade, obvezama iz sudskih sporova i u skladu s propisima kojima se uređuje područje gradnje te ga dostaviti predstavniku suvlasnika najkasnije do 15. studenoga tekuće kalendarske godine

- izraditi prijedlog višegodišnjeg programa održavanja zgrade u skladu s propisima kojima se

uređuje područje gradnje te ga dostaviti predstavniku suvlasnika najkasnije do 31. prosinca tekuće kalendarske godine

- ishoditi zajmove potrebne za financiranje održavanja zgrade u skladu s odlukom suvlasnika

- sklopiti ugovor o osiguranju u skladu s odlukom suvlasnika

- na zahtjev suvlasnika dati stručno pravno i tehničko mišljenje u vezi s upravljanjem i održavanjem zgrade

- u ime i za račun suvlasnika zgrade prijaviti projekte za sufinanciranje održavanja, obnove ili

unaprjeđenja svojstava zgrade te sklopiti ugovore koji su potrebni za provedbu tih projekata 

- otvoriti poseban račun za provedbu projekata održavanja, obnove ili unaprjeđenja svojstava

zgrade

- obavještavati suvlasnike zgrade putem predstavnika suvlasnika o obavljenim poslovima u

roku od 30 dana od dana izvršenja poslova

- izraditi i suvlasnicima putem predstavnika suvlasnika dostaviti do veljače tekuće godine godišnji izvještaj za proteklu godinu o upravljanju zgradom koji, među ostalim, obvezno sadrži pregled pojedinačnih prihoda i rashoda zajedničke pričuve te podatke o načinu grijanja po stambenoj jedinici

- u suradnji s predstavnikom suvlasnika utvrditi i izraditi zapisnik o stanju novčanih sredstava

u zajedničkoj pričuvi, dugovima zgrade i potraživanju novčanih sredstava za koja nisu pokrenuti i za koja su pokrenuti sudski postupci

- na zahtjev suvlasnika dati na uvid i dostavu isprava na kojima se temelji godišnji izvještaj o upravljanju zgradom i druge dokumente vezane uz upravljanje zgradom u roku od 15 dana od dana od kojeg to suvlasnik zatraži

- minimalno jednom godišnje pregledati zgradu radi provjere ispunjavanja temeljnih zahtjeva za građevine, zbog izrade prijedloga višegodišnjeg i godišnjeg programa održavanja zajedničkih dijelova zgrade

- obavljati druge poslove određene Zakonom o upravljanju i održavanju zgrada, zakonom kojim se uređuje vlasništvo i druga stvarna prava ili ugovorene međuvlasničkim ugovorom ili drugim ugovorima

- podnijeti zahtjev za upis opomene o nepridržavanju kućnog reda u Registar zajednica suvlasnika

- u slučaju stečaja ili ovrhe protiv upravitelja sredstva koja su na računu zgrade nisu predmet

stečajne mase i na njima se ne može provesti ovrha;

- brinuti se da se zajednički dijelovi nekretnine održavaju u graditeljskom i funkcionalnom stanju, nužnom za normalno korištenje;

- utvrditi visinu sredstava zajedničke pričuve koju snosi pojedini suvlasnik;

- pokrenuti sve postupke pred nadležnim tijelima državne uprave i sudovima u svrhu upisa nekretnine-zgrade na građevinskoj čestici i svih njezinih posebnih dijelova u zemljišnim knjigama,

- usluga upravljanja nekretninama podrazumijeva i upravljanje svim ostalim zajedničkim i posebnim dijelovima tih nekretnina koji su u vlasništvu fizičkih ili pravnih osoba prema uvjetima navedenim u ovom javnom pozivu, 
- odabrani upravitelj i većinski suvlasnik za svaku nekretninu obuhvaćenu predmetom ovog Javnog poziva sklapaju pojedinačni ugovor o upravljanju nekretninom,

- upravitelj je obvezan odabrati poslovnu banku i sklopiti ugovor o poslovnoj suradnji s bankom/ama u kojoj/ima se otvaraju računi (IBAN) nekretnina koje su predmet ovog Javnog poziva s time da se  upravitelj ima pravo odlučiti i na sklapanje ugovora o poslovnoj suradnji sa bankama u kojima nekretnine koje su predmet ovog Javnog poziva imaju otvorene račune (IBAN),

- u pogledu hitnih popravaka, upravitelj je obvezan osigurati cjelodnevno 24-satno dežurstvo uključujući nedjelje, državne blagdane i neradne dane. Hitnim popravcima smatra se poduzimanje radova na zajedničkim dijelovima i uređajima zgrade koji su hitnima utvrđeni odredbom članka 25. Zakona o upravljanju i održavanju zgrada.
- za radove i druge poslove na održavanju zgrade čija je vrijednost veća od 2500,00 eura upravitelj je obavezan zatražiti najmanje tri neovisne i usporedive ponude

- upravitelj je obvezan dostaviti godišnje, a po potrebi i na zahtjev većinskog suvlasnika i za pojedino kraće razdoblje, izvješće o priznatim štetama po polici osiguranja za nekretnine iz ovog Javnog poziva,

- upravitelj je obvezan kvartalno pokrenuti postupak radi prisilne naplate dospjelih, a neplaćenih troškova pričuve kao i naplate čišćenja zajedničkih dijelova zgrade bez odgode

te većinskom suvlasniku dostavljati mjesečno izvješće o postupcima u tijeku i okončanim postupcima, kao i posebno izvješće o stanju pojedinog predmeta na zahtjev većinskog suvlasnika,

- upravitelj je obvezan na zahtjev predstavnika suvlasnika uputiti opomenu o obvezi pridržavanja kućnog reda onome suvlasniku koji se ne pridržava kućnog reda

- upravitelj je obvezan omogućiti suvlasnicima  nekretnina koje su obuhvaćene ovim javnim pozivom  izbor odvjetničkog ureda kojem će se povjeriti poslovi u svezi prisilne naplate, odnosno u postupcima zastupanja suvlasnika pred sudom i ostalim tijelima - izbor odvjetničkog

ureda mora biti odobren od strane većinskog suvlasnika,

- upravitelj je obvezan uredno izvršavati pojedinačne pisane Naloge za rad koje mu izda ovlašteni predstavnik nekretnine,

- upravitelj je u svojstvu ugovaratelja osiguranja obvezan s osiguravateljem sklopiti ugovor o osiguranju nekretnina koje su predmet ovog Javnog poziva, s minimalnim pokrićem po pojedinim predmetima osiguranja i rizicima.

